NOS HVMBERTVS Dominus Belli-joci. Notum facimus vniuersis præsentes litteras inspecturis. Quod cum olim domnus STEPHANVS tunc Abbas Clun. de expresso consensu Conuentus sui,  Decani domus de Arpaiaco associasset nos sibi in villa de Toisiaco per medietatem, cum omnibus pertinentiis  appendiciis suis, intuitu meliorationis ipsius villæ: tandem nos,  domnus HVGO nunc Abbas Cluniacensis, de consensu dicti Conuentus, omnem contentionis materiam, quæ inter nostros,  suos, super dominio  iuribus eiusdem villæ, posset aliquando contingere, amputare volentes, simul in hoc conuenimus, vt secundum existimationem bonorum virorum fieret inter nos permutatio; ita quod tota illa medietas villæ prædictæ, quæ ad Ecclesiam Clun.  domum de Arpaiaco pertinebat, in dominium nostrum cederet,  nos homines, terras,  possessiones, in aliis locis domui de Arpaiaco magis opportunis  proximis pro compensatione dictæ medietatis, secundum existimationē dictorum bonorum virorum de nostro proprio alodio assignaremus eis,  domui de Arpaiaco in perpetuum possidendas. Ad quod discernendum  existimandum electi sunt pro parte nostra Dominus Guichardus Saluagij Miles,  Præpositus de Cont:  pro parte Ecclesiæ Cluniacensis, Hugo eleemosynarius  Achardus Decan9 de Escoroles, qui vnanimiter ita ordinauerūt permutationē inter nos  Ecclesiā Cluniacēsem, vt videlicet dicta medietas villæ in dominium nostrum in solidum cedat, cum omnibus pertinentiis  appendiciis suis perpetuo possidenda. Ecclesia vero Cluniacensis  domus de Arpajaco propter hoc nomine permutationis habeant mansos cum hominibus ibidem habitantibus,  terras inferius nominatas, cum omnibus pertinentiis  appendiciis suis, quæ omnia esse profitemur  firmamus de proprio alodio nostro. Quorum nomina sunt hęc. Mansus Martini de Monte. Mansus illorum, qui dicuntur de Capella. Mansus Chafrun. Mansus Asroars. Mansus Pagani. Mansus de Latrechi. Māsus de Sesiglant. Mansus qui dicitur Regis,  vna pecia terræ, quæ dicitur Alles Places. Quæ omnia sunt in Parrochia de Floriaco. Et præter hoc, in nemoribus de Pinoi  de Roncinis,  de Ali, vsagium quantum necesse fuerit domui de Arpaiaco, tam ad calefaciendum quam ad ædificandum,  alios vsus domui necessarios. In supradictis vero mansis cum hominibus  terris,  eorum pertinentiis, nos nihil aliud retinemus nisi in quolibet Curtili vnum jornale,  gardam,  iustitiā adulterij,  furti,  homicidij,  effusionis sanguinis cum enormi læsione factæ. De jornali vero ita intelligimus, quod homo, qui ipsum faciet, possit eadem die redire ad domum suā. De garda vero ita intelligimus, quod nos contra omnes homines loca ipsa cum habitantibus suis tenemur gardare  defendere pariter contra Ecclesiam Cluniacensem, cuius sunt. Item de domibus  terris de Roscheto  Damorges, quæ sunt in parrochia sancti Ioannis de Ardirea, recipiet  habebit Ecclesia Clun.  domus de Arpajaco, terras in præsenti, valentes XX. solidos forcium Lugd. debitales, assignatas a nobis, cum omni incremento  melioratione, seu valore, quem vnquam habebunt. Hanc itaque permutationem, secundum quod a prædictis quatuor est superius ordinata, nos prædictus HVMBERTVS Dominus Belli-joci, pro nobis,  omnibus hæredibus,  successoribus nostris, approbamus, laudamus,  confirmamus,  promittimus, ac iuramus super sancta Dei Euangelia corporaliter tacta, nos eam bona fide inuiolabiliter in perpetuum seruaturos,  præsenti deuestiuimus nos,  inuestiuimus Ecclesiam Clun.  domum de Arpajaco de dominio ac possessione omnium prædictorum: ita quod nec nos, nec aliquis nomine nostro, vel nostrorum, aliquid possit in prædictis, vel de prædictis repetere, exceptis iis, quæ superius sunt retenta. Sub eadē firmitate promittimus pro nobis,  omnibus successoribus nostris, quod si dicta nemora, vel aliquid in parte, vel in toto alienaremus, vel destrueremus, vel aliquid aliud inde faceremus, vel fieri permitteremus, propter quod domus de Arpajaco ibi nō posset habere, seu percipere vsagium suum, provt superius est expressum: nos eidem domui ad cognitionem simplicem bonorum virorum, bona fide pro eodem vsagio recompensationem congruam faceremus. Renūciamus præterea ex certa scientia omni iuri scripto  non scripto, promulgato,  promulgando, quod ad reuocandam, siue irritandam dictam permutationem posset aliquo tempore nos iuuare. Adiicientes insuper, quod si nos, vel nostri, hæc prædicta nō seruaremus, vel in aliquo scienter cōtraueniremus: volumus vt Dominus Episcopus Matisconēsis personā nostram, vel successorum nostrorum excommunicare possit,  terram nostram in Matisconensi diœcesi constitutam vsque ad satisfactionem condignam supponere interdicto, cū a domno Abbate Clun. vel eius locum tenentibus fuerit requisitus. In cuius rei testimonium præsenti scripturæ sigillum nostrum duximus apponendum. Actum anno Domini M. CC. XXXIX. mense Iulij.